**JÄRVAMAA LASTE JA NOORTE LAULUVÕISTLUSE LAULUKAAR 2021 JUHEND**

Head piirkondlike voorude korraldajad, muusikaõpetajad, juhendajad!

Järvamaa Omavalitsuste Liit koostöös Paide Muusika- ja Teatrimajaga annab teada, et LAULUKAAR 2021 toimub **26.-27. novembril 2021.** Ootame teid osalema!

Laulukaarel osalevad piirkondlike voorude parimad lauljad vanuses 3-19 aastat (laulja vanus seisuga 1. aprill 2022). Piirkondlikud eelvoorud tuleb läbi viia 22. novembriks ja nende korraldamise eest vastutavad kohalikud omavalitused. Eelvooru toimumise aja info saata aadressile mariliis.peterson@pamt.ee. Piirkondliku eelvooru tulemused võistlusele järgneval tööpäeval saata samale meiliaadressile (registreerimislehe vorm juhendi lõpus).

Maakondlikku vooru pääseb iga Järvamaa omavalitsuse (Järva vald, Türi vald, Paide linn) viis parimat solisti igast vanuserühmast. Vanuserühmi on kokku viis: 3-7aastased, 8-10aastased, 11-12aastased, 13-15aastased, 16-19aastased.

LAULUKAAR 2021 poolfinaal toimub 26. novembril ja finaalvõistlus 27. novembril Paide Muusika- ja Teatrimajas. Finaalvõistlusele pääseb iga vanuserühma kuus parimat. Soliste hindavad vähemalt kolm erapooletut ja laste laulu tundvat žürii liiget väljastpoolt maakonda. Soliste saadab saateansambel, finaali pääsenute proovid algavad 26. novembril. Ansamblile palume 26. novembril toimuvas proovis esitada **korrektsed** **noodid neljas eksemplaris** (st õige helistik ja järjekord). Fonogrammide kasutamine ei ole võistlusel lubatud.

LAULUKAAR 2021 korraldajad ei vastuta vabariikliku lauluvõistluse TÄHTEDE LAVA toimumise eest. Juhul, kui vabariiklik võistlus toimub, esindavad Järvamaad seal LAULUKAAR 2021 vanuserühmade parimad lauljad, vastavalt TÄHTEDE LAVA korraldusmeeskonna juhistele.

LAULUKAAR 2021 korraldamisel lähtume Vabariigi Valitsuse COVID-19 kehtivatest reeglitest. Võistlus toimub PAMTis, video teel osalemine ei ole võimalik. Juhul, kui piirkondlikust eelvoorust edasipääseja haigestub või peab jääma eneseisolatsiooni, on piirkondlikul korraldajal võimalus saata võistlusele paremuselt järgmine võistleja.

LAULUKAAR 2021 toimkond:

Eva Linno koeru.kultuurimaja@jarva.ee (Üldine korraldus, juhend)

Mariliis Peterson mariliis.peterson@pamt.ee (Projektijuht, produtsent, žürii valik)

Sirje Grauberg sirje.grauberg@gmail.com (Kontserdi kava